พ่อเฮียตี๋ เจ้าของเต็นท์รถดับยกครัว เผย ยินดีใช้หนี้ให้ลูกชายทั้งหมด
พ่อเฮียตี๋ เจ้าของเต็นท์รถดับยกครัว เผย ยินดีใช้หนี้ให้ลูกชายทั้งหมด หลังเสร็จสิ้นงานศพ วอนเจ้าหนี้หาหลักฐานมายืนยัน พร้อมเจรจาทันทีจากกรณีเฮียตี๋ เจ้าของเต็นท์รถที่จังหวัดพิษณุโลก ดื่มยาพิษและรมควันตัวเองพร้อมแม่ พี่สาว ภรรยา และลูกชาย เสียชีวิตภายในบ้านพัก 5 ศพ พร้อมทั้งสุนัขอีก 6 ตัว เบื้องต้นตำรวจคาดสาเหตุเกิดจากความเครียดเรื่องหนี้สินที่หยิบยืมเพื่อนฝูงมาลงทุนจำนวนหลายล้านบาท แล้วหมุนเงินไม่ทัน ตามที่ได้เสนอข่าวไปก่อนหน้านี้ล่าสุด เมื่อวันที่ 24 ก.พ. 63 นายธงชัย แป้นวงศ์ หรือ ตี๋สั้น พิษณุโลก บิดาของเฮียตี๋ เปิดเผยว่า วันนี้ตนก็ยังทำใจไม่ได้ ที่สุดแล้วก็จะปล่อยให้ทุกอย่างเป็นไปตามกฎหมาย ถ้าผลออกมาว่าลูกตนฆ่าตัวตาย ตนก็พร้อมที่จะเชื่อตามการพิสูจน์หลักฐานตามกฎหมาย แต่ส่วนตัวแล้วตนก็มีสิทธิ์ที่จะเชื่อว่าลูกตนไม่ได้ฆ่าตัวตายส่วนในเรื่องของหนี้สินต่างๆ ที่มีเจ้าหนี้ออกมาพูดจาว่า ลูกของตนเป็นหนี้มากมายหลายสิบล้านบาท หากไม่มีหลักฐานขอให้หยุดพูดจาให้ลูกตน ครอบครัววงศ์ตระกูลตนเสียหาย แต่ถ้าหากมีหลักฐานในการกู้ยืมเงิน ตนขอร้องให้นำหลักฐานในการกู้ยืมมาแสดงได้เลย มานั่งพูดคุยกันได้ ไม่ต้องกลัวอะไรตนเลย ตนยินดีรับฟัง ในวันพรุ่งนี้ที่งานฌาปนกิจศพลูกชาย ที่วัดท่าตะเคียน และยืนยันว่าหากลูกเป็นหนี้ใครจริงๆ และมีหลักฐาน ตนพร้อมที่จะคืนเงินให้ทุกบาททุกสตางค์แน่นอนนายธงชัย กล่าวต่อว่า ส่วนเรื่องของที่ดิน 4 ไร่เศษที่ตั้งร้าน และตัวบ้าน ตนพอทราบมาว่าลูกของตนนำไปเข้าแบงก์ และนำเงินออกมาลงทุนนั้น หลังจากเสร็จธุระเรื่องงานศพแล้ว ตนก็จะไปติดต่อเพื่อชำระหนี้และไถ่ถอนที่ดินแปลงนี้มาเก็บไว้แน่นอน เพราะเป็นที่ดินที่ตนซื้อให้ลูกๆ และรักที่ดินผืนนี้มาก อยากจะเก็บไว้ เพราะหากอยากจะขายคงขายไปนานแล้ว คงไม่ยกให้ลูกๆ หรอกส่วนรถมือสองตอนนี้มีอยู่ 4 คัน คือ รถตู้ 1 คัน ที่จะมอบคืนให้กับฝั่งพี่สาวของลูกสะใภ้กลับคืนไป เพราะรถเป็นชื่อเขา ส่วนรถเก๋งอีก 3 คันที่จอดอยู่ก็รอเจ้าของรถมาติดต่อรับคืนไป และในวันนี้ก็มีหุ้นส่วนของลูกชายที่ลงทุนทำโรงน้ำแข็งนำเอกสารมาติดต่อของรับรถน้ำแข็ง 4 คัน ที่จอดอยู่หลังบ้านกลับคืนไปแล้วเมื่อคืนก่อนตนฝันว่าลูกสาวมาหา นั่งข้างๆ ร้องไห้เสียใจ และพูดว่า ความจริงเราไม่ได้เป็นหนี้เขา แต่เขานั่นแหละที่เป็นหนี้เรา ซึ่งผมก็เชื่อว่ามันเป็นเพียงความฝันเท่านั้นไม่ได้คิดอะไรมาก ความจริงก็ว่ากันไปตามกฎหมายรอผลพิสูจน์เลือด พ.ต.อ.ภาคภูมิ ปราบศรีภูมิ ผกก.สภ.เมืองพิษณุโลก เปิดเผยว่า จากการตรวจสอบที่เกิดเหตุ ชัดเจนว่าไม่พบความผิดปกติจากสาเหตุการเสียชีวิต เนื่องจากมีการล็อกกลอนจากภายในห้องจากการสอบสวนพยานแวดล้อม พบว่าก่อนเกิดเหตุ 1 - 2 วัน เฮียตี๋สั่งให้ทำกลอนภายในห้องใหม่ พร้อมมีการนำพลาสติกแบบกันกระแทกและพลาสติกใสมาอุดตามช่องประตูหน้าต่าง เพื่อป้องกันอากาศไม่ให้เข้ามาภายใน หรือออกไปภายนอกได้อีกทั้งยังมีการล็อกกลอนประตูถึง 2 ชั้น ทั้งกลอนเก่าและกลอนใหม่ ก่อนมีการเปิดแอร์จุดไฟเตาอั้งโล่ จึงเชื่อว่าไม่น่าจะมีใครมาทำอะไรได้ ในกรณีการฆ่าตัวตายเสียชีวิตยกครัวนี้ และผลจากการตรวจสอบที่เกิดเหตุสอดคล้องกัน ไม่พบสิ่งผิดปกติใดๆนอกจากนี้ การตรวจชันสูตรพลิกศพ ไม่พบสารพิษในกระเพาะอาหาร ทางตำรวจจึงต้องพิสูจน์ว่า การตายผิดธรรมชาติ หรือผิดอาญาหรือไม่ แน่นอนว่าทั้ง 5 คนทราบว่าจะต้องฆ่าตัวเสียชีวิต แต่ต้องดูว่าใครเป็นคนลงมือในการก่อไฟให้เกิดการเสียชีวิตในครั้งนี้ ซึ่งคนลงมือจะมีความผิดอาญาด้วย ที่กระทำการทำให้ผู้อื่นขาดอากาศหายใจ จนเกิดการเสียชีวิตอย่างไรก็ตาม หากผลตรวจจากนิติวิทยาศาสตร์ออกมา พบว่าหลักฐานต่างๆ มีเพียงรอยนิ้วมือของเฮียตี๋เพียงคนเดียว เฮียตี๋ก็จะกลายเป็นผู้กระทำความผิดทางอาญาแต่เพียงผู้เดียว ส่วนอีก 4 รายที่เสียชีวิต ก็จะได้รับค่าชดเชยสินไหมจากกระทรวงยุติธรรม ซึ่งเป็นค่าสินไหมจากเหยื่ออาชญากรรม วงเงินประมาณ 1 แสนบาทต่อรายขณะนี้ทาง ศพฐ.6 ส่งเลือดผู้เสียชีวิตไปตรวจทางนิติวิทยาศาสตร์ที่กรุงเทพฯ คาดว่าผลจะได้ภายใน 1 เดือน ว่ามีสารพิษหรือสารยากล่อมประสาทชนิดใดอยู่ภายในเลือดด้วยหรือไม่ และจะมีการตรวจลายนิ้วมือในการซีนพลาสติก ว่ามีรอยนิ้วมือของใครที่ทำบ้างโดยคดีนี้เราคงต้องมีความละเอียดรอบคอบ ต้องมีการแยกสารพิษในเลือด 4 - 5 คน คาดว่าคงต้องใช้เวลานานไม่ต่ำกว่า 1 เดือน อาจนานถึง 2 เดือน จึงจะสรุปผลได้ส่วนยอดหนี้สินยังไม่มีความชัดเจนจากยอดในธนาคาร 4-5 แห่ง วงเงินไม่ต่ำกว่า 10 ล้านบาท ส่วนการพิจารณาหลักฐานการเป็นหนี้เกี่ยวข้องกับทรัพย์สินต้องทำความเข้าใจกับครอบครัวทั้ง 2 ฝ่ายอีกครั้ง
พ่อเฮียตี๋ เจ้าของเต็นท์รถดับยกครัว เผย ยินดีใช้หนี้ให้ลูกชายทั้งหมด หลังเสร็จสิ้นงานศพ วอนเจ้าหนี้หาหลักฐานมายืนยัน พร้อมเจรจาทันที 
เจ้าของเต็นท์รถฆ่ายกครัว,เจ้าของเต็นท์รถฆ่า5ศพ,เจ้าของเต็นท์รถมือสอง,เฮียตี๋,พิษณุโลก,ข่าวทั่วไป